ঢাকা, এপ্রিল ২০ (বিডিনিউজ  টোয়েন্টিফোর ডটকম)- একাত্তরের যুদ্ধাপরাধের অভিযোগে গ্রেপ্তার জামায়াতে ইসলামীর নেতা দেলাওয়ার হোসেন সাঈদীর জামিন আবেদন নাকচ করেছে আন্তর্জাতিক অপরাধ ট্রাইব্যুনাল।  দলটির অন্য চার শীর্ষ নেতার জামিনসহ অন্য আবেদনগুলোর শুনানি বৃহস্পতিবার হবে। সাঈদী ছাড়া অন্য চার জনকে ওই দিনও ট্রাইব্যুনালে হাজির করা হবে।  জামায়াত নেতাদের উপস্থিতিতে বুধবার ট্রাইব্যুনালে তাদের তদন্তের অগ্রগতির একটি প্রতিবেদন উপস্থাপন করে যুদ্ধাপরাধ তদন্ত সংস্থা।  অগ্রগতির প্রতিবেদন দেখে বিচারপতি নিজামুল হকের নেতৃত্বাধীন ট্রাইব্যুনাল বলেছে,  আশা করছি অতিশিগগিরই তদন্তের পূর্ণাঙ্গ প্রতিবেদন পাওয়া যাবে।  সাঈদী ছাড়া অন্য চার জন হলেন- জামায়াতে ইসলামীর আমির মতিউর রহমান নিজামী, সেক্রেটারি জেনারেল আলী আহসান মো. …